Zgrada "Napretka"

Zgrada Napretka, (Zgrada Hrvatskog kulturnog društva "Napredak"; Napretkov Zakladni dom) nalazi se u Sarajevu, u Ulici Maršala Tita 56. Komisija za očuvanje nacionalnih spomenika, na sjednici održanoj od 3. do 5. marta 2015. godine, donijela je odluku da se zgrada proglasi za  nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cheery, Amra Hadžimuhamedović, Dubravko Lovrenović (predsjedavajući), Ljiljana Ševo.

 Historija 
Projekat za zgradu Hrvatskog društva Napredak na preporuku Josipa Vancaša uradio je zagrebački arhitekta Dionis Sunko 1911. godine. Sagrađena je 1912-13. godine. u duhu secesije.

 Opis 
Sastoji se iz tri zgrade. Prednji dio, do ulice, je trospratnica (monumentalno izgrađena i uklopljena između palača Finci i Salom), u prizemlju se nalaze poslovni prostori i prolaz za dvorišni dio zgrade. Drugi dio zgrade je dvorana za pozorišne i kino-predstave. Treći dio zgrade je stambena četverospratnica. U zgradi se danas nalazi pozorište Kamerni teatar 55, kao i slastičarna.

Skulpture na pročelju, Prosvjeta i Snaga, izveo je Robert Frangeš Mihanović, na krovu se nalazi skulptura Croatia.

Napretkova palata ukazuje na novi smjer secesije u kojem se plastičnost dovodi u funkciju ekspresije, dok su dekorativni elementi oblikovani i ugrađeni kao antičke spolije.. Fasada se odlikuje visokim prizemljem, obloženim oplatom od  vještačkog kamena (visine oko 7,35 metara od trotoara do ivice parapeta prozora prvoga sprata), velikim ustakljenim izlozima.

 Literatura 
 Alija Bejtić - Ulice i trgovi Sarajeva. Sarajevo: Muzej grada Sarajeva 1973. Godine
 Ibrahim Krzović - Arhitektura secesije u Bosni i Hercegovini, Sarajevo Publishing, Kulturno naslijeđe, Sarajevo 2004
 Nedžad Kurto - Sarajevo 1492-1992, Oko, Sarajevo.
 Marina Bagarić, Arhitekt Dionis Sunko i sarajevska Napretkova "palača", Zagreb: Radovi Instituta za povijest umjetnosti 26/2002, str.160–163

 Reference 

 Vanjski linkovi 

  Komisije za očuvanje nacionalnih spomenika Bosne i Hercegovine

Kategorija:Umjetnost u Bosni i Hercegovini
Kategorija:Sarajevo
Kategorija:Arhitektura 1910-ih
Kategorija:Nacionalni spomenici u Sarajevu